section_heading: Elektronička oprema
paragraph_text: U trup je ugrađen sonarski sustav Thomson Sintra TSM 2272 Octopus razvijen iz francuskog sustava DUSV 22 Elodone posebno za klasu Warlus. Istodobno može pratiti 12 ciljeva, a ima aktivni, adaptivni, pasivni i presretački način rada na srednjim frekvencijama. Uz njega podmornice rabe i pasivni britansko-nizozemski tegljeni sonarni niz GEC Avionics Type 2026 (službene britanske oznake Integrated Sonar Phase I) koji radi na vrlo niskim frekvencijama te pasivni panoramski sonar Thomson-Marconi DUUX 5 Fenelon.